Alla lihthanke piirmäära jääv hange „Sooja valmistoidu koju toomine Saue linnas ja Vanamõisa külas“

ALUSDOKUMENT

Hankija/töö tellija: Saue Sotsiaalkeskus

Hankija kontaktisik: juhataja Raivo Piiritalo

Lisainfo kontaktandmed: +372 510 1704, raivo.piiritalo@sauevald.ee

1. **Hanke objekti kirjeldus**
	1. Hankija soovib tellida erivajadustega täisealistele isikutele sooja valmistoidu koju toomiseks teenust Saue linnas ja Saue linnaga piirnevas Vanamõisa külas.
	2. Tellitava teenuse täpne kirjeldus on toodud lisaks 1 olevas teenuse kirjelduses ja teenuse maht ja veoring lisas 2.
2. **Nõuded pakkujale**
	1. Pakkujal ei tohi esineda riigihangete seaduse § 95 lõike 1 punktis 4 (maksuvõlg) sätestatud kõrvaldamise alust.
	2. Hankijal on õigus pakkuja kõrvaldada, kui pakkujal esinevad RHS § 95 lõike 4 punktides 8 ja 9 (eelnevate lepingute rikkumine ja valeandmete esitamine) sätestatud kõrvaldamise aluseid.
3. **Pakkumuse esitamise tingimused**
	1. Pakkujal tuleb esitada pakkumuse koosseisus pakkuja poolt täidetud lisaks 3 olev pakkumuse vorm, kus tuleb välja tuua teenuse osutamise ühikuhind – ühe korra sooja valmistoidu koju toomise hind.
	2. Pakkumus tuleb esitada hiljemalt **21.03.2023 kell 12.00** e-posti aadressile raivo.piiritalo@sauevald.ee .
4. **Pakkumuste hindamine**
	1. Pakkumuste hindamise kriteeriumiks on madalaim hind. Edukaks tunnistatakse vastav pakkumus, mis on madalaima kogumaksumusega (koos käibemaksuga).
5. **Hankemenetluse läbiviimise tingimused**
	1. Pakkujad võivad küsida selgitusi hankedokumentide sisu kohta ainult kirjalikult e-posti teel.
	2. Hankija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
	3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.
	4. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	5. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
	6. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
	7. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
	8. Hankijal on õigus põhjendatud vajadusel tunnistada igal hetkel riigihanke menetluse jooksul enne hankelepingu sõlmimist menetlus kehtetuks.
6. **Hankelepingu sõlmimine ja tingimused**
	1. Eduka pakkujaga sõlmitakse hankeleping käesolevale dokumendile lisatud (lisa 4) tingimustel.
7. **Alusdokumendi lisad**
	1. Lisa 1 – Teenuse kirjeldus
	2. Lisa 2 – Teenuse maht ja veoring
	3. Lisa 3 – Pakkumuse esitamise vorm
	4. Lisa 4 – Hankelepingu projekt